Predkladacia správa

Podľa ustanovenia § 8 zákona NR SR č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov, prednostu krajského úradu a okresného úradu vymenúva a odvoláva vláda Slovenskej republiky.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a okresných úradov.
Ing. Martin Pado prednosta Krajského úradu Trnave je navrhovaný do funkcie štátneho tajomníka ministerstva vnútra, Ing. László Pomothy prednosta Okresného úradu  v Galante je navrhovaný do funkcie štátneho tajomníka ministerstva hospodárstva a Ing. Peter Stanko prednosta Okresného úradu v Sobranciach je navrhovaný do funkcie štátneho tajomníka ministerstva životného prostredia. 
Vzhľadom na osobitnú náročnosť výkonu uvedených funkcií sa predkladá návrh na ich odvolanie z funkcií prednostov dňom vymenovania do funkcií štátnych tajomníkov. 
Do vymenovania nových prednostov Krajského úradu v Trnave, Okresného úradu             v Galante a Okresného úradu v Sobranciach budú úlohy vyplývajúce z funkcie prednostu krajského úradu a okresného úradu vykonávať nimi poverení zamestnanci uvedených úradov.